**Referat af bestyrelsesmøde på FVGH den 31. oktober 2022**

**Tilstede:** Helle Lunderød (HL), Michael Thomsen (MT), Martin Boysen (MB), Kim Dam-Johansen (KDJ), Michael Bie Andersen (MBA), Søren Møller (MOE), Anton Lykke Jensen (ALJ), Mette Karmann (MK), Peter Brink (PB)

**Afbud:** Kristoffer Kaae Kjærgaard, Jens Grønlund, Wenche Fogsgaard og Silke Cheri Kronbak

**Referent:** Connie Lykke Mikkelsen

**Dagsorden**

1. **Velkommen**

HL bød velkommen

1. **Godkendelse af referat fra 29.08.22**

Referatet er godkendt

1. **Godkendelse af dagsorden**

Dagsordenen er godkendt

1. **Orientering fra formanden**

Intet at berette

1. **Orientering fra rektor**

**Valgmøde**

Samfundsfagslærerne havde tirsdag i sidste uge planlagt valgdebat for alle skolens elever og personale. Alle partier repræsenteret i Folketinget var inviteret, og alle stillede med lokale kandidater med undtagelse af Danmarks Demokraterne, Dansk Folkeparti, Frie Grønne og Konservative, som valgte ikke at deltage.

Det blev en rigtig livlig debat med gode spørgsmål fra salen.

**Eksamen i denne uge**

Grundforløbet nærmer sig sin afslutning, og alle 1g-elever har to eksamener i denne uge: naturvidenskabeligt grundforløb (NV), som er en mundtlig prøve og almen sprogforståelse (AP), som er en skriftlig prøve.

**Studieretningsforløbet starter mandag for 1.g**

Mandag i næste uge starter 1g’erne i deres nye studieretningsklasser, og alle elever har fået deres 1. prioritet opfyldt.

1a (EN A + SA A) 28 elever

1b (BI A + Ke B) 25 elever

1x (MA A + Fy B + Ke B) 28 elever

1y (Sprog, kunst + EN A+SA) 28 elever1z (BT A + MA A/MA A + SA A) 24 elever

**Ledelsen på kursus i strategisk kommunikation**

Hele ledelsen deltager i kursus med titlen ”Strategisk kommunikation og krisekommunikation” i Korsør tirsdag-onsdag i denne uge.

**Kantinen startet med ny forpagter**

Trine Mathiesen, ejer af Mathiesen Foodservice, har overtaget kantinedriften pr. 25. oktober på midlertidig kontrakt frem til 31. juli 2022.

Trine får samme løntilskud, som Kirsch & Co fik i forpagtningsperioden.

**Studieture for 2.hf**

Størstedelen af vores to 2.hf-klasser var med på studietur til Budapest i uge 39, og det blev en meget vellykket tur.

**Aktionslæringsprojekt i gang**

Alle lærere er i dette semester engageret i aktionslæringsprojekt i en af deres klasser. Processen styres overordnet af skoleledelsesrådgiver Ulla Nedergaard. Alle lærere udfører korterevarende aktioner på deres hold med observation af en anden af klassens lærere.

**Vikarer i tysk og matematik**

Vi får brug for en vikar til et 1g-tyskhold, da flere elever end forventet har valgt tysk som 2. fremmedsprog Den person er vi ved at finde i disse dage og har haft samtale med tre kandidater. Vedkommende skal starte i næste uge.

Lektor Sanne Hansen er gravid og går forventeligt på barselsorlov i starten af januar, hvorfor vi søger en barselsvikar til at dække hendes skema i hele 2023.

**Musical i uge 48**

Musical’en ”Sister Act” har premiere i Gjethuset onsdag den 30. november kl.19.30 og opføres desuden 1. og 2. december på samme tid samt lørdag den 3. december kl. 14.

Bestyrelsen inkl. en ledsager inviteres til at overvære årets forestilling – billetter kan bestilles hos Connie – gerne så hurtigt som muligt.

**Influenzavaccine**

Personalet tilbydes igen i år gratis influenzavaccination – det sker den 8. november.

**Oplæg for Halsnæs Rotaryklub den 10. november**

Halsnæs Rotaryklub har bedt Peter holde et oplæg om gymnasiet for klubbens ca. 25 medlemmer.

**Gl. Elevers Fest**

Der afholdes fest for gamle elever fredag den 4. november. Man kan komme til spisning eller ”bare” til hygge senere. Der deltager både nuværende og tidligere kollegaer, og der vil være musikalsk underholdning ved nogle af vores dygtige musikelever.

1. **Orientering fra elevrepræsentanter**

ALJ fortæller, at der er godt gang i elevrådet. Der har været afholdt 2 møder siden sidst.

Der arbejdes i mange forskellige udvalg bl.a. klima- og kælderudvalg.

Der har været afholdt flere arrangementer, bl.a. en Røde Kors café hvor der blev samlet 3600 kr. ind. Vi har afholdt ”fredagshalloweentemadag”, hvor skolen var dekoreret og der var mange elever og lærere, der var flot udklædt.

På ordblindedagen var mange klædt i rødt.

Der var introfest den 9. september. 1.g fællesspisningen var en stor succes.

Den næste fest er fredag den 11. og temaet meldes ud om lidt.

Elevrådet er glad for, at kantinen er tilbage igen

1. **Orientering fra medarbejderrepræsentanter**

MOE orienterer om resultatet af en intern trivselsundersøgelse samt af den ordinære Professionel Kapital undersøgelse. Den viser desværre mangel på tillid mellem a og b siden.

Der arbejdes på at få tilknyttet en ekstern rådgiver.

Punktet tages op på december mødet.

PB glæder sig over, at der ikke er medarbejderflugt og flere sygemeldinger.

1. **Udbud af studieretninger (kapacitetsfastsættelse varetages nu af UVM)**

PB orienterer om, at der er gang i alle studieretningerne og alle elever får deres 1. prioritet opfyldt. Det giver små hold, men det er vigtigt med diversitet. Der skal være noget for alle.

ALJ glæder sig over, at der gøres meget for at oprette de valghold, eleverne gerne vil have.

UVM kan ikke sige noget om fordelingen endnu, men vi er foreløbig sat en HF-klasse ned.

Primo februar kommer UVM med et bud nr. 2 - den endelige udmelding kommer i maj.

MK siger, at det er svært at forudse økonomien, når vi ikke kender vores kapacitet.

Vi tør jo ikke sige noget, da vi ikke ved, hvor mange klasser vi får. Derfor kan vi heller ikke melde noget ud til personalet, før vi ved hvordan det ser ud. Det er ikke for at skjule noget for medarbejderne.

1. **Årlig revision af strategi for finansiel risikostyring til godkendelse**

PB gennemgik dokumentet.

Det er muligt at sætte flere penge ind på 12-måneders kontoen. Der er ingen gebyrer på, og vi kan stadig sætte flere penge ind på den måde.

PB orienterer om punkt 2.9. Jyske Bank er tilføjet i dokumentet ellers er der ikke ændret noget.

Bestyrelsen stillede flere spørgsmål. PB retter dokumentet til, efter de fremkomne bemærkninger.

De ting, der skal ændres hvert år lægges nederst i dokumentet, hvorefter der kun rettes i den del.

1. **Økonomi: Regnskab for årets første 9 måneder samt estimat for 2022**

Skolen er i gang med at nedbringe overskuddet. Der indrettes nye lærerarbejdspladser. Der indkøbes skolemøbler til et par klasser. Naturfagslokalet indrettes som et laboratorie. Der kommer nye møbler i de allerede eksisterende forberedelseslokaler. Vi skal bruge penge på undersøgelse af taget.

MK fortæller, at vi har været plaget af en del hærværk. Der har flere gange været nogen på taget, i efterårsferien er 3 borde/bænke sæt blevet brændt af på løbebanen, hvorfor den også er ødelagt, og der har været flere tilfælde af graffiti.

KDJ opfordrer til at tage det op i elevrådet. ALJ nikker.

Økonomien ser fin ud. PB lover bestyrelsen en kontoplan sammen med budgettet.

MOE spørger til, om vi modtager udkantstilskud i 2023. PB mener, at det gør vi.

1. **Legater: Kort orientering om eksisterende legater til uddeling på årets translokation samt evt. drøftelse af nye legater**

PB fortæller, at både Rotary og Jydske Bank begge er på igen næste år. Vi planlægger ikke at entrere med flere.

1. **Elevtal**

PB fremlagde bilaget.

Der var ønske om en fraværsstatistik også.

1. **Strategisk drøftelse: Indsats for bedre trivsel på hf i lyset af muligt tilsyn fra STUK**

PB gennemgår bilaget.

Der skal være en trivselsundersøgelse i december.

MK gør opmærksom på, at der er flere HF-elever med diagnoser, og at der er mange der bliver udredt undervejs i de 2 år.

Vi modtager 5-10.000 kr. mere for en HF-elev end for en stx-elev.

MOE forklarer, at vi gør rigtig meget for dem. Derfor er det træls med den dårlige vurdering. Vi er ikke klædt på til dem med diagnoser.

PB siger, at vi er stolte af skolens rummelighed i forhold til de elever, der ikke er som andre.

MB siger, at eftersom de er her i en kort periode, vil det være en god ide at fokusere på en god start.

MK: HF-eleverne er mellem 15 - 27 år. De er forskellige steder i livet.

MT opfordrer til at vi taler fremtidig strategi. Skal vi have en bedre trivselsundersøgelse eller vil vi være gode til at løfte? Skal vi ansætte en psykolog? Er det en vej at gå?

Det bliver kun ”værre”. Kan vi omfavne dem?

MBA de skal have muligheden for at tage en uddannelse. Det er ikke så vigtigt med undersøgelsesresultatet.

De unge vil gerne det sociale fællesskab. Måske skal man prioritere det mere.

KDJ - har vi nogen anelse om, om vi hjælper de unge mennesker videre? Eller er det bare en opbevaring?

MBA - det giver en ballast at have fået en ungdomsuddannelse. De får bedre jobs.

MOE foreslår også 2-lærer-ordning i nogle klasser.

I øjeblikket fungerer den ene klasse godt, men det gør den anden ikke. Det er ikke til at forudse. Måske kan vi ansætte en vikar i stedet for nye møbler. Vi kan godt tænke i de baner, så der kan frigives en erfaren lærer til hf-klasserne.

MK siger, at de har engelsk eller dansk i mere end 50 % af tiden og det er ikke nemt for dem. De er ikke gode til at skrive.

MBA gør opmærksom på, at der er dårlig trivsel, sundhed og økonomi i vores region i forhold til andre regioner.

HL – det er afgørende, at der er en mulighed for uddannelse her i området.

Vi tager punktet op på næste møde, hvor alle har mulighed for at komme med bud på, hvad der kan gøres.

1. **Kommende møde**

Næste møde er den 5. december.

Punkter: budget, HF-trivsel, strategi for finansiel risikostyring

1. **Eventuelt**

Intet.